Návrh ROZHODNUTIE RADY, ktorým sa predlžuje platnosť rozhodnutia 2012/96/EÚ /* COM/2014/073 final - 2014/0037 (NLE) */





DÔVODOVÁ SPRÁVA Rozhodnutím Rady 2012/470/EÚ zo 7. augusta 2012 bola predĺžená platnosť rozhodnutia Rady 2012/96/EÚ do 20. augusta 2013 a bolo pozastavené uplatňovanie primeraných opatrení stanovených v rozhodnutí 2002/148/ES, ktorými sa obmedzuje spolupráca so Zimbabwe. Rozhodnutím 2013/428/EU z 9. augusta 2013 Rada rozhodla o ďalšom predĺžení platnosti rozhodnutia 2012/96/EÚ do 20. februára 2014 a zároveň by sa malo zachovať pozastavenie primeraných opatrení. Vzhľadom na prianie EÚ pokračovať v podnecovaní úplného vykonávania kľúčových ustanovení v novej ústave a na zostávajúce odporúčania medzinárodných a domácich pozorovateľov týkajúce sa volebných reforiem po posledných voľbách, sa navrhuje, aby Rada predĺžila platnosť rozhodnutia Rady 2012/96/EÚ do 1. novembra 2014 prijatím pripojeného návrhu. 2014/0037 (NLE) Návrh ROZHODNUTIE RADY, ktorým sa predlžuje platnosť rozhodnutia 2012/96/EÚ RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 217, so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[1] (ďalej len „Dohoda o partnerstve AKT – EÚ“), revidovanú v Ouagadougou, Burkina Faso 22. júna 2010[2], a najmä na jej článok 96, so zreteľom na vnútornú dohodu o opatreniach, ktoré sa majú prijať, a o postupoch, ktoré sa majú dodržiavať pri vykonávaní Dohody o partnerstve AKT – ES[3], a najmä na jej článok 3, so zreteľom na návrh Komisie, keďže: (1) Rozhodnutím 2002/148/ES boli ukončené porady so Zimbabwianskou republikou podľa článku 96 ods. 2 písm. c) Dohody o partnerstve AKT – EÚ a boli prijaté primerané opatrenia. Odvtedy sa tieto opatrenia upravujú a každý rok sa preskúmava obdobie ich uplatňovania. (2) Aby Únia preukázala pokračujúce odhodlanie podporovať politický proces v rámci globálnej politickej dohody, Rada sa 7. augusta 2012 rozhodla o predĺžení platnosti rozhodnutia 2012/96/EÚ a pozastavení uplatňovania „primeraných opatrení“, ktorými sa obmedzuje spolupráca so Zimbabwe podľa článku 96 Dohody o partnerstve AKT – EÚ na obdobie 12 mesiacov. Rozhodnutím 2013/428/EU z 9. augusta 2013 Rada rozhodla o ďalšom predĺžení platnosti rozhodnutia 2012/96/EÚ do 20. februára 2014, pričom by sa malo zachovať pozastavenie primeraných opatrení. (3) Na základe súhlasu Rady s pokračovaním v podnecovaní úplného vykonávania kľúčových ustanovení novej ústavy a zostávajúcich odporúčaní medzinárodných a domácich pozorovateľov týkajúcich sa volebných reforiem po posledných voľbách by sa mala ďalej predĺžiť platnosť rozhodnutia 2012/96/EÚ a zároveň by sa malo zachovať pozastavenie primeraných opatrení. (4) Európska únia môže toto rozhodnutie kedykoľvek preskúmať, PRIJALA TOTO ROZHODNUTIE: Článok 1 Platnosť rozhodnutia 2012/96/EÚ a jeho primeraných opatrení sa týmto predlžuje. Platnosť rozhodnutia sa končí 1. novembra 2014. Uplatňovanie primeraných opatrení zostáva pozastavené. Primerané opatrenia sa nepretržite preskúmavajú a v prípade vážneho zhoršenia situácie v Zimbabwe sa znovu uplatnia. Článok 2 Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie. V Bruseli Za Radu predseda [1] Ú. v. ES L 317, 15.12.2000, s. 3. [2] Ú. v. EÚ L 287, 4.11.2010, s. 3. [3] Ú. v. ES L 317, 15.12.2000, s. 376, zmenená a doplnená v Ú. v. EÚ L 247, 9.9.2006, s. 48.